Βαγγέλης Αγγέλου

Ο Ευάγγελος (Βαγγέλης) Αγγέλου, γεννημένος στις 11 Νοεμβρίου 1962, είναι Έλληνας πρώην καλαθοσφαιριστής και νυν προπονητής. Διαθέτοντας ύψος 1,90 μέτρα αγωνιζόταν στη θέση του πλέι μέικερ.

Καριέρα 
Ο Βαγγέλης Αγγέλου έχει αγωνιστεί με τη φανέλα του Α.Σ. Απόλλωνος Πατρών, του Πανιωνίου Νέας Σμύρνης, του Ηρακλή Θεσσαλονίκης και του Ολυμπιακού Πειραιώς.

Στον Ολυμπιακό Πειραιώς, ο Βαγγέλης Αγγέλου αγωνίστηκε για τέσσερα χρόνια και συγκεκριμένα από το 1988, μέχρι και το 1992. Με τους ερυθρόλευκους δεν κατάφερε να κατακτήσει κάποιον από τους εγχώριους τίτλους που διεκδίκησε, ενώ η μεγαλύτερη διάκρισή του στις εκτός συνόρων υποχρεώσεις του συλλόγου, ήταν η πρόκριση στην προημιτελική φάση του Κυπέλλου Κόρατς το 1989.

Κατά τη διάρκεια της παραμονής του στον Ολυμπιακό Πειραιώς αγωνίστηκε υπό τις οδηγίες των Στιβ Γιατζόγλου, Μάκη Δενδρινού, Μιχάλη Κυρίτση και Γιάννη Ιωαννίδη.

Ο Βαγγέλης Αγγέλου έχει πραγματοποιήσει συνολικά 254 συμμετοχές στο ελληνικό πρωτάθλημα, ενώ έχει καταφέρει να σημειώσει και 1.782 πόντους.

Προπονητική καριέρα 
Ο Βαγγέλης Αγγέλου, μετά το τέλος της καριέρας του ως καλαθοσφαιριστής, συνεχίζει να ασχολείται με το άθλημα με την ιδιότητα του προπονητή:

1996-02: Προπονητής στην Α.Γ.Ε. Χαλκίδα

2002-03: Βοηθός προπονητή στον ΑΡΗ Θεσσαλονίκης

2003-05: Βοηθός προπονητή στο Μαρούσι

2005-07: Βοηθός προπονητή στη ρωσική Δυναμό Μόσχας

2007-08: Προπονητής στην ΑΕΚ

2008-09: Προπονητής στα Τρίκαλα

2010-12: Βοηθός προπονητή στον Ολυμπιακό Πειραιώς

2012-13: Προπονητής στον Άρη Θεσσαλονίκης 

2013-2016: Προπονητής στην τουρκική Αναντολού Έφες

2016-2017: Προπονητής στον Προμηθέα Πατρών

2018: Προπονητής στον Άρη Θεσσαλονίκης

Παραπομπές 

Έλληνες καλαθοσφαιριστές
Έλληνες προπονητές καλαθοσφαίρισης
Καλαθοσφαιριστές Α.Γ.Ε. Χαλκίδας
Καλαθοσφαιριστές Απόλλωνα Πατρών
Καλαθοσφαιριστές ΟΣΦΠ
Καλαθοσφαιριστές Πανιωνίου
Καλαθοσφαιριστές Ηρακλή
Προπονητές καλαθοσφαίρισης Α.Γ.Ε. Χαλκίδας
Προπονητές καλαθοσφαίρισης Άρη
Προπονητές καλαθοσφαίρισης Αμαρουσίου
Προπονητές καλαθοσφαίρισης ΑΕΚ
Προπονητές καλαθοσφαίρισης Τρικάλων 2000
Καλαθοσφαιριστές καλαθοσφαίρισης Ερμή Αγιάς
Προπονητές καλαθοσφαίρισης ρωσικών συλλόγων
Προπονητές καλαθοσφαίρισης τουρκικών συλλόγων
Πόιντ γκαρντ